ভারতনা মরু ওইবা পন্দুপ অমা লানখ্রে – কোবিদ১৯দগী ঙাকথোক্নবা বেক্সিন দোজ করোর ১ হেন্না কাপখ্রে\nহৌখিবা পুং ২৪দা রাজ্য/য়ু.তি. ১৬দা কোবিদ১৯গী নৌনা লৈখিদবা রিপোর্ত তৌরকখিদে\nPosted On: 19 FEB 2021 2:12PM by PIB Imphal\nভারতনা মালেমগী লাইচৎ অসিগী মায়োক্তা চংশিল্লিবা লাঞ্জং অসিদা শিংথানিংঙাই ওইবা পন্দুপ অমা লানখ্রে। ফেব্রুৱারী ১৯, ২০২১গী অয়ুক্কী পুং ৮:০০ ফাওবদা লৈবাক অসিদা কোবিদ১৯দগী ঙাকথোক্নবা হেল্থকিয়র অমসুং ফ্রন্তলাইন ৱার্করশিংদা কাপখিবা অপুনবা বেক্সিন অসি করোর ১ হেনখ্রে।\nভারতনা বেক্সিন করোর ১ কাপ্পগী মাই পাকপা অসি নুমিৎ ৩৪দা ফংবা ঙমদুনা মালেমগী ওইনা মাংজিল থাবদা অনিশুবা ওইরি।\nপ্রোবিজনেল রিপোর্তকী মতুং ইন্না ঙসি অয়ুক্কী পুং ৮:০০ ফাওবা সেসন ২,১১,৪৬২গী খুত্থাংদা পুন্না বেক্সিন দোজ ১,০১,৮৮,০০৭ কাপখ্রে। মসিদা ঐচ.সি.দবল্যু. ৬২,৬০,২৪২ (অহানবা দোজ), ঐচ.সি.দবল্যু. ৬,১০,৮৯৯ (অনিশুবা দোজ) অমসুং এফ.এল.দবল্যু ৩৩,১৬,৮৬৬ (অহানবা দোজ) য়াওখি।\nঅহানবা দোজ কাপখিবা নুমিৎ ২৮শুরবা বেনিফিসরীশিংগী কোবিদ১৯ বেক্সিনেসনগী অনিশুবা দোজ কাপ্পা ফেব্রুৱারী ১৩, ২০২১দগী হৌখি। এফ.এল.দবল্যু. শিংগী বেক্সিন কাপ্পা ফেব্রুৱারী ২, ২০২১দগী হৌখি\nবেক্সিনেসন দ্রাইভকী ৩৪নি শুবা নুমিৎ (ফেব্রুৱারী ১৮, ২০২১) অসিদা পুন্না বেক্সিন দোজ ৬,৫৮,৬৭৪ কাপখ্রে। মসিগী মনুংদা সেসন ১০,৮১২গী খুত্থাংদা বেনিফিসরী ৪,১৬,৯৪২দা অহানবা দোজ (ঐচ.সি.দবল্যু.শিং অমসুং এফ.এল.দবল্যু.শিং) অমসুং ঐচ.সি.দবল্যু. ২,৪১,৭৩২দা অনিশুবা দোজ কাপখ্রে।\nলৈবাক অসি নোংমা-নোংমাগী বেক্সিন কাপ্পা অসি লেপ্পা লৈতনা হেনগৎলকপা উবা ফংলি।\nভারত্তা কাপখিবা অপুনবা বেক্সিনগী দোকশিংগী ৫৭.৪৭% দি রাজ্য ৮দগী ওইখ্রে। উত্তর প্রদেশ খক্তদা ১০.৫% (১০,৭০,৮৯৫) ওইখ্রে।\nরাজ্য ৭না ভারত্তা বেক্সিন অসিগী অনিশুবা দোক কাপখিবগী শরুক্কী ৬০.৮৫% ওইরি। তেলঙ্গনানা অনিশুবা দোজকী শরুক ১২% (বেনিফিসরী ৭৩,২৮১) ওইবগা লোইননা রাজ্য পুম্নমক অসিদগী মাংজিল থারি।\nহৌখিবা পুং ২৪দা রাজ্য/য়ু.তি. ১৬তা লৈখিদবগী রিপোর্ত তৌরকখিদে। মখোয় অদুদা গুজরাত, হিমাচল প্রদেশ, গোৱা, ঝার্খন্দ, মেঘালয়, চান্দিগর, মনিপুর, মিজোরাম, লক্ষদীপ, সিক্কিম, অরুনাচল প্রদেশ, লদাখ (য়ু.তি.), ত্রিপুরা, এ অমসুং এন ইথৎশিং, দি অমসুং দি অমদি দি অমসুং এন অসিনি।\nরাজ্য/য়ু.তি. ১৫দা লৈখিদবা ১-৫গী মরক্তা লৈবগী রিপোর্ত তৌরকখ্রে অমসুং রাজ্য/য়ু.তি. ৩দনা লৈখিদবা ৬-১০গী মরক্তা লৈখিবগী রিপোর্ত তৌরকখ্রে।\nভারতকী হৌজিক লৈরিবা এক্তিব কেস অসি ঙসি লাখ ১.৩৯ (১,৩৯,৫৪২) শুখ্রে। হৌজিক লৈরিবা এক্তিব কেসলোদ অসি ভারতকী অপুনবা পোজিতিব কেসশিংগী শুপ্নগী ১.২৭% ওইরি।\nভারতকী নাবা ফগৎলকখিবশিং অসি ঙসি করোর ১.০৬ (১,০৬,৬৭,৭৪১) শুখ্রে। নাবা ফগৎলকপগী চাং অসি ৯৭.৩০% ওইরি।\nহৌখিবা পুং ২৪দা অনাবা মীওই ১০,৮৯৬ নাবা ফগৎতুনা দিসচার্জ তৌখ্রে।\nনৌনা ফগৎলকখিবা কেসশিংগী ৮৩.১৫%দি রাজ্য ৬তগী ওইখ্রে।\nনৌনা ফগৎখিবা কেস ৫,১৯৩গা লোইননা কেরেলানা নোংমদা খ্বাইদগী মশিং ৱাংনা ফগৎলকপগী রিপোর্ত তৌরকখ্রে। হৌখিবা পুং ২৪দা মহারাস্ত্রদা মীওই ২,৫৪৩ অমসুং তামিল নাদুদা ৪৭০ ফগৎতুনা মতুং ইন্নখ্রে।\nহৌখিবা পুং ২৪দা নুংতিগী অনৌবা কেস ১৩,১৯৩ রেকোর্দ তৌখ্রে।\nঅনৌবা কেসশিংগী ৮৬.৬%দি রাজ্য অমসুং য়ু.তি. ৬দগী ওইখ্রে।\nকেস ৫,৪২৭কা লোইননা মহারাস্ত্রনা মশিং খ্বাইদগী য়াম্না রিপোর্ত তৌরকখ্রে। মসিগী মতুংদা কেরেলাদা ৪,৫৮৪ অমসুং তামিল নাদুদা অনৌবা কেস ৪৫৭ রিপোর্ত তৌদুনা মতুং ইন্নখ্রে।\nহৌখিবা পুং ২৪দা লৈখিদবা ৯৭ রেকোর্দ তৌরকখ্রে।\nনৌনা লৈখিদবগী ৭৬.২৯%দি রাজ্য মঙাদগী ওইখ্রে। মহারাস্ত্রদা মশিং খ্বাইদগী য়াম্না লৈখিদে (৩৮)। কেরেলাদানা লৈখিদবা ১৪ অমসুং পঞ্জাবতা নৌবা লৈখিদবা ১০ রিপোর্ত তৌরকখ্রে।\n(Release ID: 1699377) Visitor Counter : 52\nRead this release in: Tamil , English , Urdu , Hindi , Marathi , Assamese , Bengali , Punjabi , Gujarati , Telugu , Malayalam\n(Release ID: 1699377)
